| **Asettamispäätösluonnos** |  |
| --- | --- |
|  | VN/20887/2023 |
|  |  |
| 16.8.2023 |  |

HYVINVOINTIALUEIDEN OHJAUKSEEN LIITTYVIEN SÄÄDÖS- JA TOIMINTATAPAMUUTOSTEN VALMISTELURYHMÄ

Toimikausi 1.9.2023–XX.X.2024

Tausta

Vastuu sosiaali- ja terveydenhuollon ja pelastustoimen järjestämisestä siirtyi hyvinvointialueille vuoden 2023 alussa. Valtion ohjausrooli hyvinvointialueiden osalta on merkittävä. Hyvinvointialueiden ohjauksesta on säädetty muun muassa hyvinvointialueesta annetussa laissa (611/2021) sekä sosiaali- ja terveydenhuollon ja pelastustoimen järjestämislaeissa (612/2021 ja 613/2021).

Hyvinvointialueiden ohjauksesta vastaavat valtiovarainministeriö, sosiaali- ja terveysministeriö sekä sisäministeriö kukin omien toimivaltasäännöstensä puitteissa. Myös muilla ministeriöillä on toimintoja, joissa on huomioitava hyvinvointialueet.

Pääministeri Orpon hallitusohjelman mukaisesti hyvinvointialueiden ohjauksen yhteensovittaminen säädetään valtiovarainministeriön tehtäväksi ja siihen liittyen vahvistetaan ministeriön voimavaroja. Hallitusohjelman mukaan valtiovarainministeriön johdolla STM, SM ja VM sekä muut viranomaiset seuraavat ja arvioivat hyvinvointialueiden toiminnan vaikuttavuutta, taloudellisuutta ja tuloksellisuutta. Eri ministeriöiden päällekkäiset hyvinvointialueiden toimintaan ja talouden ohjaukseen liittyvät lakisääteiset välineet (*muun muassa neuvottelukunnat, neuvottelut ja valtakunnalliset tavoitteet*) yhdistetään. Lakisääteisiä neuvottelumenettelyitä selkiytetään ja neuvotteluille määritellään nykyistä selkeämmät tavoitteet. Tietojohtamisen eteneminen varmistetaan ja kokonaisuuden johtaminen varmistetaan ja vastuutetaan ministeriötasolla.

Lisäksi hallitusohjelmassa on sovittu tehtäväksi muita muutoksia muun muassa hyvinvointialueiden talouden ohjaukseen sekä sosiaali-ja terveydenhuollon että pelastustoimen ohjaukseen.

Kaikki edellä esitetyt hallitusohjelman linjaukset edellyttävät lainsäädäntömuutoksia ainakin hyvinvointialuelakiin ja edellä mainittuihin järjestämislakeihin. Säädösmuutosten valmisteleminen ja hallituksen esitysten antaminen vaiheistetaan.

Tehtävä

Valmisteluryhmän tehtävänä on:

1. Valmistella syksyn 2023 aikana annettavaksi hallitusohjelman kirjauksiin perustuen hallituksen esitys hyvinvointialueiden ohjauksen yhteensovittamiseen liittyvistä säädösmuutoksista sekä toteuttaa säädösmuutoksiin liittyvät tarvittavat kuulemiset ja huolehtia valmisteluun liittyvästä viestinnästä.
2. Valmistella hallitusohjelman mukaisiin hyvinvointialueiden ohjauksen yhteensovittamista koskeviin toimivaltamuutoksiin perustuen esitys ministeriöiden välisistä ohjauksen johtamis- ja koordinaatiorakenteista (ml. tiedolla johtaminen).
3. Valmistella kevätistuntokaudella 2024 annettavaksi hallituksen esitykset muista hallitusohjelman mukaisista hyvinvointialueiden ohjaukseen ja talouden hoitoa koskevaan sääntelyyn liittyvistä muutoksista (hyvinvointialuelaki, sote/pela –järjestämislait sekä muu tarvittava lainsäädäntö) sekä toteuttaa säädösmuutoksiin liittyvät tarvittavat kuulemiset ja huolehtia valmisteluun liittyvästä viestinnästä.

Kohdassa 1 mainitut muutokset annetaan valtiovarainministeriön esittelystä. Ohjauksen yhteensovittamisvastuun säätäminen valtiovarainministeriön tehtäväksi edellyttää muutoksia valtioneuvoston ohjesääntöön, jonka muutokset valmistellaan erillisenä lainsäädäntöhankkeena valtioneuvoston kanslian esittelystä. Lisäksi valtiovarainministeriön toimesta tehdään tarvittavat muutokset valtiovarainministeriötä ja sen osastoja koskeviin työjärjestyksiin.

Hallitusohjelman mukaisesta valtiovarainministeriön ohjausresurssien vahvistamisesta päätetään osana JTS- ja TAE-valmistelua.

Organisointi

**Valmisteluryhmän kokoonpano:**

 Puheenjohtaja

 XXX, XXX, valtiovarainministeriö

 Varapuheenjohtaja

 XXX, XXX, valtiovarainministeriö

 Varapuheenjohtaja

 XXX, XXX, sosiaali- ja terveysministeriö

Jäsenet

XXX, XXX, sosiaali- ja terveysministeriö

XXX, XXX, sosiaali- ja terveysministeriö

XXX, XXX, sisäministeriö

XXX, XXX, sisäministeriö

XXX, XXX, valtiovarainministeriö (BO)

XXX, XXX, valtiovarainministeriö (BO)

XXX, XXX, valtiovarainministeriö (KAO)

XXX, XXX, valtiovarainministeriö (KAO)

Asiantuntijasihteerit

XXX, XXX, valtiovarainministeriö (KAO)

XXX, XXX, sosiaali- ja terveysministeriö

XXX, XXX, sisäministeriö

Tekninen sihteeri

XXX, XXX, valtiovarainministeriö (KAO)

Työryhmä voi tarvittaessa nimittää pysyviä asiantuntijoita tai kutsua asiantuntijoita kokouksiin kuultavaksi.

Työryhmä raportoi valmistelun etenemisestä valtiovarainministeriön, sosiaali- ja terveysministeriön ja sisäministeriön kansliapäälliköille sekä XXX ministerille/ministerityöryhmälle.

Valmistelu tehdään yhteistyössä hyvinvointialueiden kanssa. Hyvinvointialuetalouden ja hallinnon neuvottelukunta seuraa valmisteluryhmän työn etenemistä.

Valmistelun yhteydessä kuullaan myös muita hyvinvointialueiden toimintaan liittyviä ministeriöitä ja virastoja sekä muita keskeisiä sidosryhmiä.

Kustannukset

Valmisteluryhmän työ tehdään virkatyönä.

Kunta- ja alueministeri Anna-Kaisa Ikonen

Valtiosihteeri kansliapäällikkönä Juha Majanen

Jakelu Päätöksessä mainitut

Tiedoksi Sosiaali- ja terveysministeriö

 Sisäministeriö

 Valtiovarainministeriö

 XXX?